PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT

asupra proiectului de Lege privind respingerea Ordonanţei Guvernului nr. 13/2007 pentru completarea art. 5 din Ordonanţa Guvernului nr. 43/2000 privind protecţia patrimoniului arheologic şi declararea unor situri arheologice ca zone de interes naţional

Proiectul de Lege privind respingerea Ordonanţei Guvernului nr. 13/2007 pentru completarea art. 5 din Ordonanţa Guvernului nr. 43/2000 privind protecţia patrimoniului arheologic şi declararea unor situri arheologice ca zone de interes naţional a fost transmis Comisiei cu adresa nr. PL.-X 275 din 23 aprilie 2007.

Comisia pentru cultură, arte, mijloace de informare în masă a fost sesizată în fond cu acest proiect de lege, spre avizare fiind transmis Comisiei pentru industrii şi servicii şi Comisiei juridice, de disciplină şi imunităţi. Comisia pentru industrii şi servicii a avizat negativ proiectul de lege adoptat de Senat privind respingerea Ordonanţei Guvernului nr. 13/2007 pentru completarea art. 5 din Ordonanţa Guvernului nr. 43/2000 privind protecţia patrimoniului arheologic şi declararea unor situri arheologice ca zone de interes naţional şi, respectiv, a  avizat favorabil proiectul de lege în forma prezentată de Guvern iar Comisia juridică, de disciplină şi imunităţi a avizat favorabil proiectul de Lege privind respingerea Ordonanţei Guvernului nr. 13/2007 pentru completarea art. 5 din Ordonanţa Guvernului nr. 43/2000 privind protecţia patrimoniului arheologic şi declararea unor situri arheologice ca zone de interes naţional în forma adoptată de Senat. În redactarea raportului, Comisia a ţinut cont de avizul favorabil al Consiliului Legislativ nr.96 din 29.01.2007. 

Prin obiectul de reglementare şi conţinutul său, proiectul de lege  face parte din categoria legilor ordinare. 

Proiectul de lege are ca obiect de reglementare completarea articolului 5 din Ordonanţa Guvernului nr. 43/2000, în sensul simplificării procesului de cercetare arheologică, în vederea obţinerii mai rapide a certificatului de descărcare de sarcină arheologică în cazul proiectelor de infrastructură de transport de interes naţional. Certificatul urmează a fi emis pentru fiecare parte din teren care poate fi redată activităţilor umane curente.
Senatul, în calitate de primă Cameră sesizată, a respins proiectul de lege privind adoptarea Ordonanţei Guvernului nr. 13/2007 pentru completarea art. 5 din Ordonanţa Guvernului nr. 43/2000 privind protecţia patrimoniului arheologic şi declararea unor situri arheologice ca zone de interes naţional, în şedinţa din 16 aprilie  2007, întrucât, din dezbateri, a rezultat că simplificarea procesului de cercetare arheologică ar impieta grav asupra protecţiei patrimoniului arheologic, putând duce la amânarea sau chiar la ratarea descoperirilor arheologice.
Proiectul de lege a fost dezbătut în şedinţa Comisiei din ziua de 22 mai 2007. 

În conformitate cu prevederile art. 54  din Regulamentul Camerei Deputaţilor, republicat, la dezbateri a participat domnul Virgil Ştefan Niţulescu, secretar general în Ministerul Culturii şi Cultelor. 

La lucrările Comisiei au fost prezenţi 15 deputaţi, din totalul de 19 membri ai Comisiei. 

Raportul Comisiei a fost adoptat cu unanimitatea voturilor celor prezenţi în sală în momentul votului. Potrivit prevederilor art. 75 din Constituţia României, republicată, şi art. 92 din Regulamentul Camerei Deputaţilor, republicat, Camera Deputaţilor este Cameră decizională. 


În urma dezbaterii, Comisia pentru cultură, arte, mijloace de informare în masă propune respingerea proiectului de Lege privind respingerea Ordonanţei Guvernului nr. 13/2007 pentru completarea art. 5 din Ordonanţa Guvernului nr. 43/2000 privind protecţia patrimoniului arheologic şi declararea unor situri arheologice ca zone de interes naţional şi, respectiv,  adoptarea Proiectului de Lege pentru aprobarea Ordonanţei Guvernului nr. 13/2007 pentru completarea art. 5 din Ordonanţa Guvernului nr. 43/2000 privind protecţia patrimoniului arheologic şi declararea unor situri arheologice ca zone de interes naţional, în forma prezentată de Guvern.
         PREŞEDINTE,


       
    SECRETAR,


    

      Cătălin MICULA

              MÁRTON Árpád Francisc
                                      Şef Birou,                                                          Consilier,

                                   Cristina DAN                                                   Dan KALBER
I. Amendamente admise

În urma dezbaterii, Comisia propune respingerea proiectului de Lege privind respingerea Ordonanţei Guvernului nr. 13/2007 pentru completarea art. 5 din Ordonanţa Guvernului nr. 43/2000 privind protecţia patrimoniului arheologic şi declararea unor situri arheologice ca zone de interes naţional  şi, respectiv,  adoptarea Proiectului de Lege pentru aprobarea Ordonanţei Guvernului nr. 13/2007 pentru completarea art. 5 din Ordonanţa Guvernului nr. 43/2000 privind protecţia patrimoniului arheologic şi declararea unor situri arheologice ca zone de interes naţional, în forma prezentată de Guvern.

	1
	
	Titlul legii: 
LEGE privind respingerea Ordonanţei Guvernului nr. 13/2007 pentru completarea art. 5 din Ordonanţa Guvernului nr. 43/2000 privind protecţia patrimoniului arheologic şi declararea unor situri arheologice ca zone de interes naţional
	1. Titlul legii se modifică şi va avea următorul cuprins:
“LEGE privind aprobarea Ordonanţei Guvernului nr. 13/2007 pentru completarea art. 5 din Ordonanţa Guvernului nr. 43/2000 privind protecţia patrimoniului arheologic şi declararea unor situri arheologice ca zone de interes naţional”
(Amendament propus de Comisie)
	Pentru aprobarea Ordonanţei Guvernului nr. 13/2007 pentru completarea art. 5 din Ordonanţa Guvernului nr. 43/2000 privind protecţia patrimoniului arheologic şi declararea unor situri arheologice ca zone de interes naţional în forma prezentată de Guvern 

	2
	
	ARTICOL UNIC.- Se respinge Ordonanţa Guvernului nr. 13 din 31 ianuarie 2007 pentru completarea art. 5 din Ordonanţa Guvernului nr. 43/2000 privind protecţia patrimoniului arheologic şi declararea unor situri arheologice ca zone de interes naţional, în temeiul art. 1 pct. II.5 din Legea nr. 502/2006 privind abilitarea Guvernului de a emite ordonanţe, şi publicată în Monitorul Oficial al româniei, Partea I, nr. 81 din 1 februarie 2007.
	2. Articolul unic se modifică şi va avea următorul cuprins:

„ARTICOL UNIC.- Se aprobă Ordonanţa Guvernului nr. 13 din 31 ianuarie 2007 pentru completarea art. 5 din Ordonanţa Guvernului nr. 43/2000 privind protecţia patrimoniului arheologic şi declararea unor situri arheologice ca zone de interes naţional, în temeiul art. 1 pct. II.5 din Legea nr. 502/2006 privind abilitarea Guvernului de a emite ordonanţe, publicată în Monitorul Oficial al româniei, Partea I, nr. 81 din 1 februarie 2007”

(Amendament propus de Comisie)
	Pentru aprobarea Ordonanţei Guvernului nr. 13/2007 pentru completarea art. 5 din Ordonanţa Guvernului nr. 43/2000 privind protecţia patrimoniului arheologic şi declararea unor situri arheologice ca zone de interes naţional în forma prezentată de Guvern 

	3
	Titlul Ordonanţei: ORDONANŢĂ pentru completarea art. 5 din Ordonanţa Guvernului nr. 43/2000 privind protecţia patrimoniului arheologic şi declararea unor situri arheologice ca zone de interes naţional
	
	
	

	4
	Art. I. – După alineatul (16) al articolului 5 din Ordonanţa Guvernului nr. 43/2000 privind protecţia patrimoniului arheologic şi declararea unor situri arheologice ca zone de interes naţional, republicată în Monitorul Oficial al României, Partea I, nr. 951  din 24 noiembrie 2006, se introduce un nou alineat, alineatul (17), cu următorul cuprins:

“(17) În cazul proiectelor de infrastructură de transport de interes naţional, Certificatul de descărcare de sarcină arheologică se va emite pentru fiecare parte din teren care poate fi redată activităţilor umane curente.” 
	
	
	

	5
	Art. II. – În termen de 60 de zile de la data intrării în vigoare a prezentei ordonanţe, Ministerul Culturii şi Cultelor şi Ministerul Transporturilor, Construcţiilor şi Turismului vor elabora metodologia cercetării arheologice pentru proiectele de infrastructură de transport de interes naţional, care cuprinde măsurile necesar a fi intreprinse pentru accelerarea eliberării Certificatului de descărcare de sarcină arheologică, aprobată prin ordin comun al ministrului culturii şi cultelor şi al ministrului transporturilor, construcţiilor şi turismului. 
	
	
	

	6
	Art. III. – Prezenta ordonanţă intră în vigoare la 3 zile de la data publicării în Monitorul Oficial al României, Partea I.
	
	
	


Comisia a propus adoptarea proiectului de Lege cu unanimitatea voturilor celor prezenţi  în sală în momentul votului.


Preşedinte,                                                                                                                    Secretar,

        Cătălin MICULA                                                                                               MÁRTON Árpád Francisc
                                        Şef Birou,                                                                                                                                                             Consilier

                                        Cristina DAN                                                                                                                                                         Dan KALBER

